
Alsószentiván Község Önkormányzata Képviselő-testületének

9/2010. (V. 28.) önkormányzati rendelete

 helyi kitüntetés és elismerő cím alapításáról és adományozásának rendjéről
Alsószentiván Község Önkormányzat Képviselő-testülete 

a Magyar Köztársaság kitüntetéseiről szóló 

1991. évi XXXI. törvény 10. § (2) bekezdésében kapott felhatalmazás alapján 

a helyi önkormányzatokról szóló 1990. évi LXV. törvény 1. § (6) bekezdés a) pontjában

meghatározott feladatkörében eljárva a következőket rendeli el: 

                                                                                   
1. § 
Alsószentiván Község Önkormányzata Képviselő-testülete Alsószentiván Község (a továbbiakban: község) fejlődésében, érdekeinek előmozdításában, értékeinek megőrzésében, gyarapításában kifejtett, a társadalmi, gazdasági, tudományos, művészeti, kulturális, oktatási, szociális, egészségügyi vagy sporttevékenység területén nyújtott kimagasló teljesítmény, szakmai munka, életmű elismerésére a következő kitüntetést, elismerő díjat, címet (a továbbiakban: elismerés) alapítja: 

       

a) „Alsószentiván Község Díszpolgára” kitüntető cím,

b) „Alsószentiván Községért” díj,

c) „Alsószentiván Község Közszolgálatáért” díj”.

 

 
2. §

(1) Egy személy, közösség, vagy vállalkozás több elismerésben is részesíthető. Ugyanazon elismerés csak egy alkalommal adományozható.

(2) E rendeletben megállapított elismerés posztumusz is adományozható. 

(3) A (2) bekezdés szerinti posztumusz elismerés esetén annak átvételére a legközelebbi hozzátartozó jogosult.

 
 
3. §

(1) Elismerés adományozását a javaslattételi jogkörrel rendelkezők e rendelet 1. melléklet szerinti nyomtatvány felhasználásával kezdeményezik. A javaslattétel lehetőségéről az érintetteket a helyben szokásos módon évente június 30-ig tájékoztatni kell.

(2) Elismerés adományozására vonatkozó - e rendelet 1. melléklet szerinti - írásbeli javaslatot Alsószentiván Község Polgármesteréhez (a továbbiakban: polgármester) kell benyújtani.

(3) Természetes személyt érintő elismerésre vonatkozó javaslathoz mellékelni kell a jelölt személy e rendelet 2. melléklete szerinti hozzájáruló nyilatkozatát személyes adatai kezeléséhez, és előzetes nyilatkozatát a kitüntetés elfogadásáról. Posztumusz elismerés esetén az elhunyt személlyel kapcsolatba hozható adatok tekintetében az érintett jogait az elismerés átvételére jogosult hozzátartozó gyakorolja.

(4) A Magyar Köztársaság kitüntetéseiről szóló 1991. évi XXXI. törvény (a továbbiakban: Kit.) 3. melléklet 4. pontja rendelkezései szerinti személy kitüntetését nem lehet javasolni. 

(5) Az elismerések adományozására vonatkozó javaslatokat a polgármester terjeszti a Képviselő-testület elé. Az elismerés adományozására irányuló előterjesztésben a Kit. 3. melléklet 8. pontjában foglaltakat kell bemutatni.  

 

 
4. § 

(1) Az elismeréseket ünnepélyes keretek között a polgármester adja át. 

(2) Az elismerésekkel összefüggő kiadások fedezetét az Önkormányzat költségvetésében kell biztosítani.

 
  
5. §
(1) Az elismerések visszavonására a Kit. 8. § (2) bekezdése rendelkezését kell alkalmazni. 
(2) Az elismerés visszavonásáról a Képviselő-testület határozata alapján a polgármester gondoskodik.

(3) Az elismerés adományozását, illetve megvonását az erre alkalmas módon a község polgárainak tudomására kell hozni.

 
 
6. §

(1) „Alsószentiván Község Díszpolgára” kitüntető cím adományozható annak a természetes személynek, aki a község és lakossága érdekében a társadalmi, szociális, egészségügyi, kulturális, művészeti, oktatási, tudományos, gazdasági vagy a sportélet bármely ágazatában, továbbá a község hagyományainak megőrzésében, ápolásában kiemelkedően hasznos, jelentős munkát, tevékenységet végzett és ennek révén a község értékeit növelő, maradandó eredményeket ért el, öregbítette a község jó hírét, emelte tekintélyét.

(2) „Alsószentiván Község Díszpolgára” kitüntető cím évente egy személy részére adható.

(3) „Alsószentiván Község Díszpolgára”  kitüntető cím  adományozását 

a) a települési képviselőnek, 

b) a polgármesternek,

c) a Képviselő-testület bizottságának, 

d) a település közigazgatási területén működő intézmény vezetőjének, 

e) a község lakossága bármely önszerveződő közösségének vagy

f) a község valamely lakosának vagy lakosainak

a kezdeményezésére lehet előterjeszteni.

  

7. §

(1) „Alsószentiván Község Díszpolgára” kitüntető címben részesítettnek a polgármester díszpolgári oklevelet ad át.

(2) A díszpolgári oklevél szövegét e rendelet 3. melléklet 1. pontja tartalmazza.

(3) „Alsószentiván Község Díszpolgára” kitüntető címhez Alsószentiván címerével, „Alsószentiván Község Díszpolgára” felirattal ellátott tárgyjutalom jár. A tárgyjutalom értékéről és tartalmáról a Képviselő-testület tárgyévi költségvetése függvényében egyedileg dönt. 

(4) Posztumusz elismerés esetén az elismerést átvevő hozzátartozónak csak a díszpolgári oklevél adható át. 

(5) Nem magyar anyanyelvű polgárnak történő adományozás esetén a díszpolgári oklevelet a kitüntetett anyanyelvére lefordítva, külön lenyomatban is ki kell adni. 

(6) „Alsószentiván Község Díszpolgára” kitüntető címben részesített jogosult a cím viselésére és tanácskozási joggal részt venni a Képviselő-testület ülésein. A Képviselő-testület külön határozata alapján részt vehet az Önkormányzatot képviselő delegációban. 

  
8. §

(1) „Alsószentiván Községért” díj adományozható azoknak a természetes személyeknek, közösségeiknek, valamint vállalkozásoknak, akik illetve amelyek a községért kiemelkedő jelentőségű munkát, tevékenységet végeztek, vagy hozzájárultak a község országos vagy nemzetközi hírnevének elmélyítéséhez.

(2) „Alsószentiván Községért” díjból ugyanazon naptári évben legfeljebb egy adományozható.

(3)  „Alsószentiván Községért” díj adományozását 

a) a települési képviselőnek, 

b) a polgármesternek,

c) a Képviselő-testület bizottságának, 

d) a település közigazgatási területén működő intézmény vezetőjének, 

e) a község lakossága bármely önszerveződő közösségének vagy

f) a község valamely lakosának vagy lakosainak

a kezdeményezésére lehet előterjeszteni.

(4) „Alsószentiván Községért” díj kitüntetettje részére a polgármester „Alsószentiván Községért” díjhoz járó oklevelet ad át, melynek szövegét e rendelet 4. melléklete tartalmazza. „Alsószentiván Községért” díjhoz Alsószentiván címerével, „Alsószentiván Községért” felirattal ellátott tárgyjutalom jár. A tárgyjutalom értékéről és tartalmáról a Képviselő-testület tárgyévi költségvetése függvényében egyedileg dönt. 

(5) Posztumusz elismerés esetén az elismerést átvevő hozzátartozónak csak az oklevél adható át. 

(6) Nem magyar anyanyelvű polgárnak történő adományozás esetén az oklevelet a kitüntetett anyanyelvére lefordítva, külön lenyomatban is ki kell adni. 

9. § 
(1) „Alsószentiván Község Közszolgálatáért” díj adományozható annak a természetes személynek, aki a közszolgálat területén kiemelkedő szakmai tevékenységet és felelősségteljes munkát végzett.

(2) „Alsószentiván Község Közszolgálatáért” díjból ugyanazon naptári évben legfeljebb egy adományozható.

(3)  „Alsószentiván Község Közszolgálatáért” díj adományozását 

a) a települési képviselőnek, 

b) a polgármesternek,

c) a körjegyzőnek,

d) a Képviselő-testület bizottságának, 

e) a település közigazgatási területén működő intézmény vezetőjének, 

f) a község lakossága bármely önszerveződő közösségének vagy

g) a község valamely lakosának vagy lakosainak

a kezdeményezésére lehet előterjeszteni.

(4) „Alsószentiván Község Közszolgálatáért” díj kitüntetettje részére a polgármester „Alsószentiván Község Közszolgálatáért” díjhoz járó oklevelet ad át, melynek szövegét e rendelet 5. melléklete tartalmazza. „Alsószentiván Község Közszolgálatáért” díjhoz Alsószentiván címerével, „Alsószentiván Község Közszolgálatáért” felirattal ellátott tárgyjutalom jár. A tárgyjutalom értékéről és tartalmáról a Képviselő-testület tárgyévi költségvetése függvényében egyedileg dönt. 

(5) Posztumusz elismerés esetén az elismerést átvevő hozzátartozónak csak az oklevél adható át. 

10. §
(1) Ez a rendelet 2010. június l. napján lép hatályba. 

(2) E rendelet hatálybalépésével egyidejűleg hatályát veszti Alsószentiván község Önkormányzat Képviselő-testületének 4/2005. (II. 17.) önkormányzati rendelete a kitüntetések alapításáról és adományozásának rendjéről.

  

 Nagy Lajos




Nyikosné Katzenberger Erika

polgármester




                    körjegyző

Kihirdetve:

Alsószentiván, 2010május 28.                         

Nyikosné Katzenberger Erika

                                                                                                               körjegyző

1. melléklet

a 9/2010. (V. 28.) önkormányzati rendelethez 

 
Űrlap
 
„Alsószentiván Község Díszpolgára” kitüntető cím / 

„Alsószentiván Községért” díj /

„Alsószentiván Község Közszolgálatáért” díj* adományozásához 
 
1. A javasolt személy/közösség/vállalkozás neve: ....................................................................................

     ...............................................................................................................................................................

     Címe: ....................................................................................................................................................

     ...............................................................................................................................................................

     Foglalkozása/működési köre: ...............................................................................................................

     ...............................................................................................................................................................

2. A javaslattevő személy/közösség neve / képviselője: ...............................................................................................................................................................

     Címe: .....................................................................................................................................................

     Elérhetősége: .........................................................................................................................................

3. A javaslat rövid indoklása:  ...................................................................................................................

     ...............................................................................................................................................................

     ...............................................................................................................................................................

     ...............................................................................................................................................................

4. A javasolt személy/közösség/vállalkozás részletes életrajza/életpályája: (csatolandó)

 

5. A javasolt személy/közösség/vállalkozás munkájának tényeken, adatokon alapuló méltatása: (csatolandó)

 

Kelt: ……………..……….., ……………. év  ...................................................................... hó ……….. nap
            
                                                                                         ....................................................................
                                                                                                         a javaslattevő aláírása
                                                                                                                  (cégszerű aláírás,
                                                                                               amennyiben a kezdeményező jogi személy)
                                                                                                                             PH.
 
 
* A megfelelő aláhúzandó.

2. melléklet

a 9/2010. (V. 28.) önkormányzati rendelethez 

Nyilatkozat
 
 
Alulírott ………………………… (születési hely, idő: …………………….., ……………, születési név: ………………………………., anyja neve: …………………………………..) ……………………, ……………………….u. ……….. szám alatti lakos kijelentem, hogy hozzájárulok természetes személyazonosító adataim és lakcímadatom, valamint a kitüntetési javaslatban szereplő személyes adataimnak a kitüntetettek nyilvántartásában való kezeléséhez, illetve a nyilvánosság kitüntetésemről és érdemeimről történő tájékoztatásához.
E nyilatkozat Alsószentiván Község Önkormányzata Képviselő-testületének a „helyi kitüntetés és elismerő cím alapításáról és adományozásának rendjéről” szóló 9/2010. (V. 28.) önkormányzati rendelete 3. § (3) bekezdésén alapul.
 
Kelt: ……………..……….., ……………. év  ...................................................................... hó ……….. nap
 
                                                                                        ..............................................................

                                                                                          a kitüntetésre javasolt aláírása

3. melléklet

a 9/2010. (V. 28.) önkormányzati rendelethez 

 

 

 1. „Alsószentiván Község Díszpolgára” oklevél  
 
A díszpolgári oklevél szövege a következő:
 
“Alsószentiván Község Önkormányzat Képviselő-testülete számba véve mindazon személyeket, akik Alsószentiván Község felvirágoztatásáért, társadalmi, gazdasági, tudományos, szociális, egészségügyi, oktatási, művészeti, kulturális vagy sportéleti fejlődéséért kiemelkedőt alkottak, a Község iránt érzett szeretetüknek és jóindulatuknak cselekvő tanúbizonyságát tették, választotta eme személyek közül a legkiválóbbat …………-t, akit érdemesnek találván e cím viselésére a mai napon - Alsószentiván Község Önkormányzat Képviselő-testület ………/……….. (……….) határozata alapján - Alsószentiván Község díszpolgárává választott. Ennek emlékezetére a Képviselő-testület nagyrabecsülése és szeretete jeléül kiadja a Község pecsétjével megerősített jelen oklevelet.
Kelt: Alsószentiván, ………. (dátum).”

A fenti tartalom középre szedetten jelenik meg.

Az oklevelet a polgármester az oklevél bal oldalán, a körjegyző az oklevél jobb oldalán írja alá. Az aláírásnál nyomtatott formában a polgármester és a körjegyző nevét, tisztségét is meg kell jeleníteni. 
A két aláírás között középen szerepel a Község pecsétlenyomata.
 
 
4. melléklet

a 9/2010. (V. 28.) önkormányzati rendelethez 

 
  
 „Alsószentiván Községért” oklevél
 
Az oklevél szövege a következő:
 
„Alsószentiván Község Önkormányzat Képviselő-testülete a Község fejlődéséért végzett kimagasló munkája elismeréseként nagyrabecsülése jeléül ……………….……………...…..... részére - Alsószentiván Község Önkormányzat Képviselő-testület ……/….…. (… ..) határozata alapján - „Alsószentiván Községért” díjat adományoz. 
Kelt: Alsószentiván, …. (dátum).”
A fenti tartalom középre szedetten jelenik meg.
Az oklevelet a polgármester az oklevél bal oldalán, a körjegyző az oklevél jobb oldalán írja alá. Az aláírásnál nyomtatott formában a polgármester és a körjegyző nevét, tisztségét is meg kell jeleníteni. 
A két aláírás között középen szerepel a Község pecsétlenyomata.

5. melléklet

a 9/2010. (V. 28.) önkormányzati rendelethez 

 
  
 „Alsószentiván Község Közszolgálatáért” oklevél
 
Az oklevél szövege a következő:
 
„Alsószentiván Község Önkormányzat Képviselő-testülete a közszolgálat területén  végzett kiemelkedő szakmai tevékenysége és felelősségteljes munkája elismeréseként nagyrabecsülése jeléül ……………….……………...…..... részére - Alsószentiván Község Önkormányzat Képviselő-testület ……/….…. (… ..) határozata alapján - „Alsószentiván Község Közszolgálatáért” díjat adományoz. 
Kelt: Alsószentiván, …. (dátum).”
A fenti tartalom középre szedetten jelenik meg.
Az oklevelet a polgármester az oklevél bal oldalán, a körjegyző az oklevél jobb oldalán írja alá. Az aláírásnál nyomtatott formában a polgármester és a körjegyző nevét, tisztségét is meg kell jeleníteni. 
A két aláírás között középen szerepel a Község pecsétlenyomata.

